ส่วนตัวทำงานแถวพระราม 3 ไม่ไกลจากนางลิ้นจี่มากนัก ร้านนี้เป็นอีกร้านหนึ่งที่เพื่อนๆไปทานกันบ่อย แต่เราไม่ได้ไปซักที แล้วก็ได้โอกาสเมื่อเพื่อนชาวอินโดฯมาเยี่ยม ตอนแรกจะพาไปร้านโรตี มะตะบะท่าพระอาทิตย์ แต่เห็นว่าบ่ายแล้ว กลัวว่าจะหมด เลยได้โอกาสลองร้านนี้ดีกว่า แล้วก็ไม่ผิดหวัง ขนาดเป็นวันอาทิตย์นะคะ คนเต็มมากมาย ต้องระเห็จไปนั่งนอกห้องแอร์เลย สั่งอะไรกันมั่ง มาดูกัน (อย่าตกใจนะคะ มาสามสั่งเหมือนมาห้า) ทั้งมะตะบะไก่ ข้าวแกงมัสมั่นเนื้อ โรตีใส่ไข่มัสมั่นไก่ โรตีสตูว์ลิ้นวัว ซาโมซาไก่ และข้าวหมกแพะ กับอีกสารพัดน้ำ ทั้งชาเย็นปั่น เชอร์รี่โซดา และแดงมะนาวโซดา อร่อยไหม ส่วนตัวอร่อยมากกกกกก ยิ่งข้าวหมกแพะนี่แนะนำอย่างแรง กลิ่นสาปคืออะไรไม่รู้จักไป มีแต่กลิ่นและรสอร่อยค่ะ เอาเป็นว่า ถูกปากถูกใจค่ะ แต่! อย่าเชื่อ! ต้องไปลองเองนะคะ